હાલના વાતાવરણની વાત કરવામાં આવે તો સૌરાષ્ટ્ર તથા કચ્છમાં વાદળછાયું વાતાવરણ જોવા મળી રહ્યું છે અને કેટલાક વિસ્તારોમાં છૂટો છવાયો વરસાદ પડ્યો હોવાના અહેવાલ છે. હવામાન વિભાગના સૂત્રો પાસેથી જાણવા મળ્યા મુજબ વાવાઝોડું નલીયાથી 400 કિ.મી જેટલું દૂર છે. નિલોફર વાવાઝોડું વધુ નબળું પડ્યું છે. ગઇકાલની વાત કરવામાં આવે તો પવનની ઝડપ 130 કિ.મી પ્રતિ કલાકની હતી, જે આજે ઘટીને 90 કિ.મીની થઇ ગઇ છે. જ્યારે આગામી 24 કલાકમાં કચ્છના દરિયાકાંઠાને જ્યારે તે સ્પર્શશે ત્યારે પવનની ઝડપ 60 કિ.મીની અંદર રહે તેમ માનવામાં આવી રહ્યું છે. જેનાથી નુક્શાન થવાની સંભાવનાઓ નહીંવત સમાન છે.